Viktória Fiódorovna Azàrenka, més coneguda com a Viktória Azàrenka (bielorús: "Вікторыя Азарэнка, Азаранка", rus: "Виктория Азаренко") és una jugadora de tennis professional bielorussa nascuda el 31 de juliol del 1989 a Minsk, Unió Soviètica. L'any 2012 va guanyar el seu primer títol de Grand Slam a l'Open d'Austràlia alhora que va esdevenir número 1 del rànquing individual. Als Jocs Olímpics de Londres 2012 va aconseguir la medalla de bronze en categoria individual quan era la número 1 del rànquing i en dobles mixtos va guanyar la medalla d'or junt amb Maks Mirni.